বগুড়া সংবাদ ডটকম (ধুনট প্রতিনিধি ইমরান হোসেন ইমন) : বগুড়ার ধুনটে সংগঠনের দায়িত্ব অবহেলা ও শৃঙ্খলা বিরোধী কার্যকলাপে জড়িত থাকার অভিযোগে উপজেলা যুবলীগের দুই নেতাকে অব্যাহতি দেওয়া হয়েছে। অব্যাহতিপ্রাপ্ত নেতারা হলেন- ধুনট উপজেলা যুবলীগের উপ-প্রচার ও প্রকাশনা সম্পাদক সুলতান প্রামানিক এবং সহ-সম্পাদক জাহাঙ্গীর হোসেন প্রামানিক। সোমবার সন্ধায় উপজেলা যুবলীগের সভাপতি ভিপি শেখ মতিউর রহমান ও সাধারন সম্পাদক বনি আমিন মিন্টুর স্বাক্ষরিত এক দলীয়পত্রে এতথ্য জানানো হয়েছে।